runetrust/blame-folketinget-dk huggingface dataset:
Ellen Trane Nørby (V), 2012-10-04:
Jeg håber altså, at hr. Rasmus Prehn vil tage en snak med statsministeren, hvis hr. Rasmus Prehn og Socialdemokraterne synes, at der her er tale om nogle udgangspunkter for en debat, der er så kontroversielle, for så tror jeg, man har et problem med den statsminister, man har.
Jørgen Arbo-Bæhr (EL), 2007-05-22:
Godt, hvis man ikke mener, at der skal sendes nogen hjem til Midt- og Sydirak, fordi det er farligt, og fordi man er enig med UNHCR, så har vi altså cirka 400 irakere, der sidder i danske asylcentre, som fru Henriette Kjær har lovet at hjælpe, men som hun ikke vil hjælpe.
Lars Christian Lilleholt (V), 2002-03-11:
Vi tror på, at godtgørelsen også vil give ikke mindst kommunerne et øget incitament til hurtigst muligt at få fjernet herreløse og efterladte biler, der er til stor gene for vores miljø og til irritation for mennesker, der bor på den vej, hvor der er efterladt en herreløs bil.
Victoria Velasquez (EL), 2019-11-26:
Så håber jeg, at ministeren også vil holde fast og være med til at sikre og holde godt øje med, at der med de nye muligheder for bredere tilgang til forebyggelse af kriminalitet i finanssektoren er de finansielle midler og kompetencer til at varetage opgaven – at man ligesom er rustet til det – og det er jeg sikker på nok skal ske.
Martin Henriksen (DF), 2012-04-17:
Jeg vil høre, om ikke hr. Joachim B. Olsen kan se, at det er problematisk, at der i dag er en sanktion – som der godt nok er nogle mindre undtagelser til – som gør, at hvis man sender sit barn af sted på en genopdragelsesrejse i 3 måneder, inddrager vi barnets opholdstilladelse.
Martin Lidegaard (RV), 2016-05-13:
Vi har stået her et par gange efterhånden, og jeg tror ikke, der er grund til at gentage sig selv i de her julelege, så jeg vil egentlig stille et helt konkret, specifikt spørgsmål til hr. René Christensen: Når nu de her penge skal tilbage til kommunerne – og det forstår jeg Dansk Folkeparti er garant for – vil det så ikke være bedst, at man forhandler det i kommuneaftalerne om foråret, sådan at kommunerne får indflydelse, men især sådan at alle de økonomisk svagt bemidlede kommuner, som hr. René Christensen gerne vil hjælpe, ikke først skal ud og fyre i daginstitutionerne, plejehjemmene og alt det der, og så et halvt år senere, måske/måske ikke, får nogle penge tilbage og så skal til at ansætte de samme kommunalmedarbejdere igen, så man altså fik et stringent forløb, som kommunerne kan planlægge og budgettere efter fremfor det der stop and go?
Lone Dybkjær (RV), 2009-03-24:
Men det har ikke været sådan, at Dansk Folkepartis indstilling var, at man måtte få lov at skrive ordet ligestilling i forbindelse med Det Politisk-Økonomiske Udvalg, men det vil jo være en klargøring, sådan at når folk henvendte sig, vidste de, at det var det udvalg, de henvendte sig til.
Ole Hækkerup (S), 1998-05-06:
vil der også ske en øget konkurrence, hvilket kommer ind med lovforslaget om tjenesteudbyderaftaler, som er en yderligere udbygning af samtrafikreguleringen, således at der er hjemmel til at købe et vist antal minutter på en eksisterende udbyders net med henblik på videresalg.
Henning Hyllested (EL), 2014-04-22:
Stort set alle vores nabolande i umiddelbar nærhed ligger højere end Danmark, nogle endda betragteligt højere, og når 96,3 pct. af samtlige skibe – og for tankskibenes vedkommende faktisk 100 pct. – som er omfattet af IMO-anbefalingerne om at tage lods ombord, rent faktisk følger anbefalingerne, på trods af at der ikke er tale om lodspligt, er der altså noget, der tyder på, at det ikke er de nuværende priser, det er galt med.
Karin Liltorp (ALT), 2025-03-11:
Så inkluderet i genren »tilbud, der virker«, skal vi huske at indtænke pårørendeforeninger, og vi skal huske at indtænke frivillige tilbud, det kan f.eks. være samtalecaféer, for vi behøver ikke yderligere evidens for, at fællesskaber med ligesindede også virker.
Tove Videbæk (KRF), 2000-02-01:
I forbindelse med vedtagelsen af beslutningsforslag nr. B 5 sidste år havde vi i Sundhedsudvalget en grundig behandling og mange overvejelser om denne sag, og i Kristeligt Folkeparti kan vi helt tilslutte os, at der ikke må transplanteres væv, som ikke gendannes, fra en person, der er under 18 år.
Kristen Touborg (SF), 2010-06-02:
Jeg spørger i spørgsmål nr. S 1717 den nuværende sundhedsminister sidst i marts i år: »Agter ministeren at indfri statsministerens løfte til spørgeren, som blev givet under forhandlingerne af statsministerens åbningsredegørelse om at opretholde akutfunktionen på Holstebro Sygehus?« Så svarer indenrigs- og sundhedsministeren hr. Bertel Haarder: »Jeg kan henholde mig til det, statsministeren udtaler.« Så må jeg jo sige: Goddag mand økseskaft.
Marlene Harpsøe (DD), 2023-04-18:
De står ikke på toppen af dagsordenen, når regeringen f.eks. præsenterer en akutplan for sygehusvæsenet, og det er, på trods af at ventetiderne på udredning for demens mange steder strækker sig over flere måneder, og en tidlig diagnose er helt afgørende for et godt forløb for patienten såvel som de pårørende.
Lars Løkke Rasmussen (V), 2019-03-12:
Altså, når man har det, man med et frygteligt ord kalder ansigt til ansigt-tid på – hvad? – 60-65 pct., altså at det er 60 pct. af den arbejdstid, vi har ude i vores daginstitutioner, som bruges sammen med børnene, så er det da også et sted, man skal tage fat.
Lars Boje Mathiesen (NB), 2022-03-31:
Jeg ved godt, at nogle partier vil bruge det på noget andet, men jeg kan ikke se, at noget er meget vigtigere end rent faktisk at sikre, at mænd får samme rettigheder som kvinder, hvis de har det svært i livet og de oplever vold i hjemmet og de må på et krisehjem og de har brug for psykologhjælp.
Simon Kollerup (S), 2022-04-21:
Jeg er mere tilbageholdende i forhold til at drøfte det her med at sætte antallet af transaktioner ind som et parameter, fordi det i det hele taget er en meget mere vilkårlig størrelse, og vi bruger omsætningsgrænser i mange andre sammenhænge, så derfor mener jeg, at vi skal kigge på, om den ligger rigtigt.
Frank Dahlgaard (KF), 1997-12-05:
Denne stigning skyldes for det første, at Arbejdsgivernes Elevrefusion - sådan som det blev foreslået i finanslovforslaget for 1998 - skal dække 100 pct. af godtgørelsen for elevernes skolepraktik, og for det andet er der sket den ændring i forhold til finanslovforslaget for 1998, at AER nu også skal dække 100 pct. af undervisningsudgifterne til skolepraktikken, og denne nye ændring vil betyde en yderligere udgift for Arbejdsgivernes Elevrefusion på omkring 170 mio. kr. Og denne ændring har ikke tidligere været meddelt, hverken politisk eller over for AER.
Frank Jensen (S), 1999-01-20:
Til hr. Skaarup skal jeg sige: Jeg vil ikke på grundlag af det kendskab, jeg har i dag - men jeg kan selvfølgelig også blive bibragt ny viden - bede Rigsadvokaten eller andre ved anklagemyndigheden om at tage initiativ til at undersøge grundlaget for opløsning af de foreninger ved dom.
Lars Barfoed (KF), 2002-12-09:
Så vil jeg spørge fru Pia Gjellerup: Synes fru Pia Gjellerup, at det er intelligent at satse på, at finansiering uden problemer for erhvervslivet kan skaffes til veje ved at beskatte virksomhederne med over 80 mia. kr. ekstra?
Lars Løkke Rasmussen (V), 2018-05-30:
Det handler om at passe på Danmark i en balance, og hvis man skal komme til Danmark, er det, fordi man selvfølgelig vil, men det er også, fordi man kan, altså i betydningen at man vil Danmark, at man accepterer vores værdier, at man ønsker at være en aktiv del af vores samfund og ikke modarbejder det.
Peter Hummelgaard (S), 2021-02-03:
I den henseende er det også værd at bemærke, at håndteringen af covid-19-situationen samtidig har beslaglagt en del ressourcer i mit ministerium og medført et betydeligt arbejdspres i forbindelse med en række hastebehandlinger af lovforslag, der skal sikre, at vi kommer godt igennem den her sundhedskrise.
Daniel Toft Jakobsen (S), 2016-04-28:
Men for Socialdemokraterne er det helt afgørende, at sådan et udredningsarbejde som det her vil kunne tilrettelægges på en måde, så det ikke forstyrrer eller kolliderer med det vigtige arbejde, der i øjeblikket foregår i Dagpengekommissionen om dagpengereglerne for selvstændige og folk med atypiske ansættelsesformer, herunder også kunstnerne.
Mads Fuglede (V), 2018-11-15:
Vi ønsker i det hypotetiske tilfælde, hvor nogle er heroppe og ved, at de ikke skal have ophold i Danmark, at give et incitament til, at de, i stedet for at få deres familie herop, inden de alligevel skal hjem, tager hjem igen, inden de har fået familien med forbi her.
Pia Christmas-Møller (KF), 2006-06-01:
Hvad har vi så foreløbig lært ud over, at det er så som så med sammenholdet imod et ydre pres på fælles værdier, og at Socialdemokraterne og De Radikale er på vej til igen at ville sjakre med Danmark ved at drive partitaktik på udenrigspolitikken, sådan som det jo også skete i 1980’erne med fodnoterne?
Julie Skovsby (S), 2013-04-02:
Men vi mener fortsat, at en harmonisering af reglerne vil være hensigtsmæssig, og derfor handler et af vores afbureaukratiseringsforslag da også om at give kommunerne øget adgang til en fælles ledelse for folkeskolen og dag- og fritidstilbud og dermed samle reglerne om fritidstilbud i folkeskoleloven og ungdomsskoleloven. Ligeledes ønsker vi at give SFO-lederen en fast plads i skolestyrelsen, dog uden stemmeret.
Jakob Axel Nielsen (KF), 2010-05-19:
Tager vi nu de kommissioner på det økonomiske område, som fru Margrethe Vestager hentyder til, så er de kommet med nogle råd, som fru Margrethe Vestager og jeg rent faktisk er enige i og – såfremt der havde været politisk flertal derfor – også gerne ville have været med til at indføre.
Christian Juhl (EL), 2017-10-26:
Værst ser det ud på Camp Century, hvor tusindvis af tønder med radioaktivt affald er gravet ned i indlandsisen, og der er specialister, som siger, at vi skal være meget opmærksomme på, at der i løbet af de kommende år og årtier kan ske det, at isen smelter, og at det miljøfarlige affald dermed siver ud.
Morten Messerschmidt (DF), 2008-04-03:
Og i det mindste, hvis man fastholder den sidste model, kunne man da sørge for, at virksomhederne, der altså bare som udgangspunkt lider af den »forbrydelse«, at de prøver på at tjene penge hjem til landet, har en retsgaranti ved, at en domstol kommer imellem dem og myndighederne.
Kristian Thulesen Dahl (DF), 2005-03-15:
Men hvis det er sådan, at fru Line Barfod af forskellige hensyn har gode forslag til, at man altså skal flytte på linjen for, hvornår man har det faste bidrag, og hvornår man har det aktivitetsbestemte, så ser vi meget gerne på det, altså der har vi ikke nogen fine fornemmelser.
Bjarne Laustsen (S), 2002-12-05:
Til hr. Søren Søndergaard kan jeg sige, at på mange af de her områder har det været sådan, at der for nogle af de personers vedkommende, som hr. Søren Søndergaard omtaler, er et større rådighedsbeløb ved at være på kontanthjælp end ved at være forsikret.
Leif Mikkelsen (V), 2004-12-17:
Og der vil jeg bare signalere her, at vi gør det i en forsvarlig takt, hvor der både er råd til at gøre det samfundsmæssigt og gøre det i takt med, at EU-tilskud sænkes – en udvikling vi i øvrigt er meget enige i gerne må fortsætte, så vi får et mere selvbærende erhverv, der hedder landbruget.
Lennart Damsbo-Andersen (S), 2011-06-01:
I sagsforløbet har ministeren ikke været specielt overbevisende, og derfor har Socialdemokratiet sammen med resten af oppositionen stillet en række ændringsforslag, som vi netop har stemt om, for at kvalificere loven og sikre, at vi ikke vedtager et lovforslag, der strider imod netop datatilsynsloven og menneskerettighedskonventionen .
Per Clausen (EL), 2013-06-11:
Når man hører debatten her, skulle man næsten tro, at vi var i den situation, at Venstre var villig til at give afkald på at nedsætte selskabsskatten, villig til at give afkald på en række nedsættelser af energiafgifter, hvis de ikke var kommet igennem med det her enormt vigtige krav om, at sodavandsafgiften skulle afskaffes og afgiften på øl sættes ned.
Torsten Schack Pedersen (V), 2025-05-14:
På baggrund af det nævnte kan regeringen altså ikke støtte det fremsatte beslutningsforslag, men jeg håber, at forslagsstillerne kan høre, at jeg så fuldt ud anerkender behovet for et stærkt fokus på cybersikkerhed, også i produkter fra lande, som vi ikke har et sikkerhedspolitisk samarbejde med, og derfor vil jeg sådan set slutte af med igen at takke Dansk Folkeparti for at have et fokus på national og europæisk cybersikkerhed.
Mai Henriksen (KF), 2012-03-02:
Det er hovedorganisationerne i Danmark, som har rettet henvendelse til beskæftigelsesministeren og forklaret problemet med at samle det nødvendige antal ordinære dommere og dommersuppleanter, og vanskeligheden lader til at være opstået som følge af en strukturændring, hvor flere – også større – advokatkontorer bliver udelukket fra at udpege dommere og suppleanter på baggrund af interessekonflikter og habilitetsspørgsmål mellem klient og advokat.
Jens Rohde (V), 2001-04-25:
Det er helt fint. Men grunden til, at vi er nødt til at spørge Socialdemokratiet, er jo, at vi har set statsministeren flirte med Tobin-skatten, og at adskillige af Socialdemokratiets medlemmer i dagspressen har været ude at sige, at vi i Venstre ikke har nogen social indignation, fordi vi ikke støtter Tobin-skatten osv.
Dennis Flydtkjær (DF), 2012-05-03:
Advokatrådet skriver også, at dette forslag indebærer en væsentlig fravigelse fra de sædvanlige danske retsprincipper, og at de har betydelig retssikkerhedsmæssige betænkeligheder; hæftelse for andres overtrædelser er uden fortilfælde og må anses som en fundamental fravigelse af gældende retspraksis.
Mette Thiesen (DF), 2024-01-10:
Så jeg er bare nødt til igen at sige, når man står her og puster sig op, at vi jo ikke skal kigge særlig langt tilbage, hvis man ikke var lige så historieløs, som bl.a. også ministeren jo giver udtryk for, for at finde en formand for Socialdemokratiet, der stod og sagde, at Dansk Folkeparti ikke var stuerene, fordi vi sagde det, som i dag er banaliteter, og som alle ved.
Charlotte Broman Mølbæk (SF), 2024-05-30:
Jeg har sagt tidligere, jeg har gentaget det, og nu gentager jeg det igen: Vi kunne godt være med på en bane, hvor vi kunne kigge på de her muligheder, men så skal det være i en grundig proces med de parter, det handler om, og med de eksperter, vi har på området, og så skal vi også have en tydelig afgrænsning af, i hvilke tilfælde man kan bruge det.
Freddy Dam (V), 2002-11-15:
Det her forslag går ud på at tilgodese alle dem, som virksomhederne ønsker skal tilgodeses med aktieordninger, og for min skyld må det meget, meget gerne være en stor mellemgruppe af medarbejdere - det vil det vel være, men i hvert fald nøglemedarbejdere - som kan få glæde af dette her.
Lene Espersen (KF), 2004-01-30:
Man bør heller ikke se bort fra, at en egentlig lovfæstet meddeleret muligvis kunne indebære, at nogle offentligt ansatte ville føle et ubehageligt pres på sig for at gå til pressen i tilfælde, hvor den ansatte person ikke ser noget behov for det eller blot ikke har noget ønske om på den måde at blive inddraget i en sag.
Marlene Harpsøe (DF), 2009-05-18:
Som jeg også tidligere har sagt her i dag, er jeg glad for, at vi i Dansk Folkeparti har fremsat det her beslutningsforslag, og at vi på selve dagen, hvor vi skal behandle beslutningsforslaget om en skærpet straffastsættelse, når et barn overværer vold, hører, at justitsministeren langt om længe er gået ind i den her sag og nu vil pålægge domstole, anklagemyndighed og politi at gøre brug af det værktøj, der er i lovgivningen i dag.
Lene Espersen (KF), 2011-03-03:
Det er noget, man sætter meget stor pris på fra regeringens side, men jeg er meget enig med fru Pia Christmas-Møller i, at det handler utrolig meget om at forsøge at bygge bro mellem parterne, og der kan de europæiske lande være med til at spille en helt afgørende rolle.
Zenia Stampe (RV), 2018-04-03:
Som sagt bakker vi op om lovforslaget, også i den form, det har – vi har jo også læst Justitsministeriets svar på høringssvarene – men jeg tror alligevel, at det vil være et område, som vi løbende vil spørge ind til for at sikre os, at loven bliver brugt netop på den måde, som den er tiltænkt, nemlig at afgrænse, så vi altså ikke er ude i, at der er mennesker, altså folk i fængsler, som er afskåret fra at få besøg, bare fordi den besøgende bor i et bestemt boligområde, eller fordi der måske for flere år siden blev optaget rapport om den her person eller lignende.
Sophie Hæstorp Andersen (S), 2013-02-08:
Altså, den slags forbedringer har jo ikke været med til at bygge folk op, således at vi stadig, igennem flere år, har stået med rapporter, der har vist, at der er mennesker, der sygner hen, og vi ser, at børn får det dårligere af at være i asylsystemet.
Per Clausen (EL), 2008-11-20:
Jeg kan såmænd også erkende, at da vi fremsatte forslaget sidste gang hvor det også var en genfremsættelse af noget, vi havde fremsat tidligere - var det, fordi vi havde bemærket os, at Det Radikale Venstre klart og utvetydigt, bl.a. i valgkampen frem til sidste valg, havde givet udtryk for, at man ønskede medielicensen afskaffet og erstattet med en finansiering over skatten.
Johs. Poulsen (RV), 2007-03-14:
Derfor synes jeg også, at vi, ud over de elementer, jeg har været inde på, som vi har brug for at få bearbejdet yderligere – der vil sikkert dukke flere op i udvalgsarbejdet – har brug for at få kigget på, om det er muligt med en lidt anden tilgang til området at lave noget, som er bare en smule mere forståeligt end det, der er lagt frem nu.
Hans Kristian Skibby (DF), 2008-06-03:
Derfor vil jeg gerne spørge ordføreren, hvordan det kan være, at et socialdemokrati er kommet så langt ud på glidebanen, at man overhovedet ikke vil være med til at gennemføre en folkeafstemning i et område af København for at få præciseret, hvad borgerne i det her tilfælde specielt ønsker vedrørende Ungdomshuset.
Kristian Thulesen Dahl (DF), 2003-04-08:
Det er derfor, vi når frem til, at det, som Ugebrevet A 4, LO's ugebrev, tilkendegiver om østeuropæere, der banker på den danske dør - måske ikke i det omfang, de angiver - er det realistiske billede; det håber vi bestemt ikke og tror
Lone Yalcinkaya (CD), 2000-11-09:
Det kan ikke være rimeligt, det er ikke kun til skade for de mennesker, vi taler om her, men også til skade for det erhvervsliv, der afviser dem. Det, der kræves her, er en holdningsændring både i det offentlige og i det private, og måske vil noget af presset komme, når selvbevidste kunder over de halvtreds i forskellige forretninger kræver at blive betjent af personer, der som dem har en vis livserfaring. Hvis dette pres ikke viser sig, vil nogle måske mene, at der er behov for øget information og kampagne.
Villy Søvndal (SF), 2006-04-25:
Jeg er født et sted i Danmark, hvor jeg lært, at man ikke må tale usandt, og derfor er jeg nødt til at sige, det tror jeg også hr. Søren Espersen vil medgive, at jeg faktisk hele vejen igennem har kritiseret regeringen for ikke at afholde det møde med ambassadørerne.
Lene Espersen (KF), 2006-11-30:
Forslagsstillerne har som begrundelse for forslaget henvist til, at stadig flere arbejdsgivere ønsker at se en straffeattest i forbindelse med en ansættelse, og at dette bl.a. betyder, at unge, der har begået mindre kriminalitet, kan få svært ved at få et job og dermed bliver fastholdt i ledighed.
Christian Friis Bach (RV), 2014-04-03:
Men er det så ikke også et udtryk for ligebehandling, at hvis man betaler den samme skat, får man den samme børnecheck til børnene, uanset om man så måtte have efterladt dem hjemme i Tyskland eller Sverige eller Polen og i øvrigt savner dem og lider afsavn, fordi man ikke er sammen med dem, eller om man har taget børnene med herop og de er i Danmark?
Kristian Jensen (V), 2016-01-28:
Vi kan se, at EU-kommissær Frans Timmermans har sagt, at over halvdelen af dem, der nu krydser EU's ydre grænser og kommer hertil, ikke kommer som flygtninge, men som migranter – de kommer altså ikke fra konfliktområder, og de kommer ikke, fordi de har været i krig i det land, men de kommer, fordi de ønsker at få bedre økonomiske muligheder.
Karen J. Klint (S), 2011-04-15:
Det er, fordi jeg har lyttet godt efter, og jeg vil spørge, om det er rigtigt, når jeg hører hr. Søren Espersen sige, at hvis vi løfter det her forslag ind i Udvalget for Forretningsordenen, så vil DF godt være med til at løse de problemer, vi peger på, men man vil ikke være med til at løse dem, hvis det alene er noget, vi skal stemme om hernede i salen.
Villy Søvndal (SF), 2012-04-17:
Man kan måske også videre sige, at problemet med den type stille diplomati – det er måske et svar til hr. Christian Juhl, som nævnte en række organisationer, der arbejder i det stille, og jeg tror også, hr. Per Stig Møller var inde på det – som sker i Nordisk Råd og i OSCE og i øvrigt også i EU og i FN,
Nick Hækkerup (S), 2021-01-27:
Jeg vil blot gentage min argumentation fra tidligere, nemlig at hver sag er sin egen, og at den må håndteres forskelligt, og jeg kan simpelt hen ikke forstå, og dertil kender vi hinanden godt nok, at der ikke er en anerkendelse af, at her er der altså også et element af den tidsmæssige kontekst, som det er, og selvfølgelig også den sammensætning, som Folketinget har, om sager fører til en rigsret eller ej.
Niels Sindal (S), 2002-05-27:
Jeg vil have lov til at fortsætte, hvor hr. Ole Stavad slap, og sige til fru Else Theill Sørensen, at det var en kedelig oplevelse i Aalborg, da vi hørte økonomi- og erhvervsministeren redegøre for den jysk-fynske fremtid.
Flemming Damgaard Larsen (V), 2007-04-18:
Både de foreslåede regler på medieområdet, dvs. kildebeskyttelse for journalister, på børneværnsområdet, det vil navnlig sige medvirken af børnesagkyndige dommere ved retten på Færøerne, og reglerne vedrørende den faste voldgift, dvs. bevisoptagelse ved domstolene til brug for voldgiftsretter, udspringer af en ændret lovgivning på Færøerne vedtaget af Lagtinget.
Orla Østerby (KF), 2018-03-02:
Lige nu sidder vi i Socialministeriet og forhandler om et nyt familieretsligt system, hvor Enhedslisten sidder med i forhandlingerne, men hvor det er satspuljepartierne, der har afsat midlerne, så vi kan sidde og forhandle om et nyt familieretsligt system – ellers havde det ikke været muligt.
Peter Skaarup (DF), 2001-03-14:
Det, som udenrigsministeren sagde efter et besøg på Cuba i 1987, var nemlig, at Cuba har gennemført en charmerende samba-socialistisk variant på det sovjetkommunistiske systemgrundlag, og at den vigtige forskel til den virkeliggjorte socialisme i Østeuropa er, at den cubanske revolution i sin oprindelse er cubanernes eget valg og ikke en påtvungen model.
Josephine Fock (ALT), 2015-10-30:
Det er rigtigt, at sådan er det for Vækstfonden f.eks. og andre offentlige fonde og selvfølgelig private investeringsselskaber, men i det offentlige har der indtil videre været en udvidet mulighed for at få indsigt i tilrettelæggelsen af investeringer, og det synes vi er hensigtsmæssigt, og derfor vil vi støtte et ændringsforslag, der går på det.
Jens Hald Madsen (V), 2001-02-20:
Nogle var positive, og andre var ikke. Det, der jo i bund og grund er ved det her forslag, er, at det går ud på at løse op for det pres, der er på de offentligt støttede ældreboliger, i det hele taget prøve at skabe nogle bedre muligheder for f.eks. den nuværende store parcelhusgeneration, som skal afhænde deres parcelhus og købe en mere passende bolig.
Martin Lidegaard (RV), 2004-12-14:
Som nogle vil huske, fremsatte vi for præcis 1 år siden en idé om at nedsætte en nordsøkommission, som vi kaldte den, som havde nøjagtig det samme formål, og det var et af vores hovedkrav i de energiforhandlinger, der mundede ud i den store energiaftale af 29. marts.
Mohammad Rona (M), 2024-12-05:
Vi har tidligere foreslået hurtigere og smidigere sagsbehandling, samarbejdsaftaler med lande uden for Europa, afskaffelse af krav om lønudbetaling til en dansk bankkonto og lettere adgang for internationale medarbejdere til virksomhederne, også med landsdækkende og kollektive overenskomster.
Pia Kristensen (DF), 2007-05-10:
Vi synes også, det er et problem, at kommunerne ikke selv kan finde ud af at aflønne handicaphjælperne, så de får en anstændig løn, når der klart står i vejledningen, at aflønningen af hjælpere bør ske efter de almindelige regler i overenskomsterne osv. osv.